《送尹叔倅濠梁》
宋代·李正民

淮邦井邑苦萧条，尚可观鱼访古濠。志士揽衣辞旧隐，馀民拭目看垂櫜。

清传阖境持杯水，器赏名贤解佩刀。无复高阳旧闾里，为寻故宅薙蓬蒿。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。